هيليوم
{{مقال_مهضور|هيليوم ب داريجة.ogg|23 دجنبر 2020}}
{{معلومات عنصر كيماوي}}
'''لهيليوم''' (ب [[نݣليزية]] '''Helium''' من [[ليونانية]] ἥλιος<ref name="rsc">{{Cite web
|url=https://www.rsc.org/periodic-table/element/2/helium
|title=لجمعية لملكية د شّيمي Royal Society of Chemistry
|language=نݣليزية
|archive-url=https://web.archive.org/web/20230722112421/https://www.rsc.org/periodic-table/element/2/helium
|archive-date=2023-07-22
|accessdate=2020-12-04
|url-status=live
}}</ref> هيليوس بمعنى "شمش") هوّا [[عنصر كيماوي]] أساسي، رّمز ديالو هوّا '''He''' ؤ [[نمرة درية|نّمرة دّرية]] ديالو 2<ref>{{Cite web
|url=http://www.data-explorer.com/content/data/periodic-table-of-elements-csv.zip
|title=لمعلومات لكاملة ديال لعناصر د لجدول الدوري
|archive-url=https://web.archive.org/web/20230419045124/https://www.data-explorer.com/content/data/periodic-table-of-elements-csv.zip
|archive-date=2023-04-19
|accessdate=2020-10-07
|url-status=live
}}</ref> ف [[طابلو دوري|طّابلو دوري]]، هاد لعنصر مستّف ف سّطر (دّورة) 1 ؤ لعمود (لمجموعة) 18. هاد لعنصر داخل ف لݣروپ ديال [[غاز نبيل|لغازات النبيلة]]. ف ضروف لمعيارية د [[ضغط جوي|ضغط]] ؤ ل[[حرارة (طيرموديناميك)|حرارة]]، هاد لعنصر كايكون ف لحالة د [[ݣاز]].

== تّاريخ ==

ف 1868، [[پيير جانسن]] سافر ل [[لهند|لْهند]] باش يحسب [[شعا د شمش|سپيكتر د شّمش]] ف لوقت ديال ل[[كوسوف]] لْكامل، ؤ لاحض واحد لخط [[لون صفر|صفر]] ف [[سپيكتر]] لّي كيدل علا عنصر جديد. [[جوزيف نورمان لوكاير]] سجل نفس لْخط ملي راقب [[شمش]] من تحت [[ضباب]]ة د [[لندن]]، ؤ فتارض أن لعنصر جّديد هوّا [[فيليز|فلز]] لّي سماه هيليوم.

ف 1882، لعاليم [[الطاليان|طّالياني]] [[لويجي پالمييري]] شاف نفس لبلان ف سپيكتر ديال ل[[ݣاز]]ات لّي خارجة من [[بركان (جيولوجيا)|بركان]] [[ڤيسوڤيوس]]، ؤ نفس لحاجة طرات ملي درس لعاليم ل[[الولايات المتاحدة د ميريكان|ميريكاني]] [[ويليام هيلبراند]] لݣاز لّي كيخرج من [[تاني أوكسيد ليورانيوم]] فاش كيدوب ف [[أسيد|لاسّيد]].

مي [[پير تيودور كليڤ]] ؤ [[نيلز أبراهام لانݣليت]] هوما أول وحدين عاودو هاد تّجربة ؤ أكدو لكتيشاف ديال لهيليوم ف 1895 ف [[أوپصالا]] ف [[السويد|سويد]]، ؤ حسبو لكتلة درية ديالو.<ref name="rsc"/>

== لكترة ف طّبيعة ==

لهيليوم هوّا تاني أكتر [[عنصر كيماوي]] متناشر ف ل[[كون]] ب نسبة ديال 25%، ؤ كينتج من [[تفاعل نووي|تفاعل]] د [[نديماج نووي|لنديماج نّووي]] ديال ل[[هيدروجين]] ف [[نجمة (فلك)|نّْجوم]]،<ref name="star">{{Cite web
|url=https://stardate.org/astro-guide/hydrogen-and-helium
|title=لهيدروجين ؤ لهيليوم
|language=نݣليزية
|archive-url=https://web.archive.org/web/20230819052224/https://stardate.org/astro-guide/hydrogen-and-helium
|archive-date=2023-08-19
|accessdate=2020-12-04
|url-status=live
}}</ref> ؤ كيتلقا ف نّْجوم كاملين.

ف [[لأرض]] لهيليوم كيتنتج ب شكل طبيعي من [[تهراس راديواكتيڤ|تّهراس]] د [[جسيم ألفا|جسيمات ألفا]] ديال لعناصر [[إشعاع|رّاديواكتيڤة]] بحال ل[[ؤرانيوم|أورانيوم]] ؤ [[طوريوم|طّوريوم]]. واحد طّرف من هاد لهيليوم كيدوز ل لجو، لّي نّسبة د لهيليوم فيه 5 علا مليون. هاد لعملية كتم ف إطار ديال توازن ديناميكي، حيت لفايض ديال لهيليوم كيفلت ل [[فضاء براني|لفضا لخرجاني]]. لستيخراج د لهيليوم من لجو عملية ماشي قتيصادية. لإنتاج ديال لهيليوم كيتم ب لستيخراج ديالو من [[ݣاز طبيعي|لݣاز طّبيعي]] لّي كيحتاوي علا 7% د لهيليوم.
[[فيشي:HeNe Laser Build.webm|تصغير|ليزر الهيليوم]]
أكبر تلاتة د لمنتيجين ديال لهيليوم هوما ل[[الولايات المتاحدة د ميريكان|ميريكان]]، [[جزاير|دزاير]] ؤ [[روسيا]]، ؤ أكبر حتياط كاين عند لميريكان، [[قطر]] ؤ دزاير.<ref name="rsc"/>

== لخاصيات ==

=== لْخاصيات لبرانية ===

لهيليوم كيكون علا شكل [[ݣاز]] ماعندوش لون ؤلا ريحة ف درجة لحرارة لعادية، ؤ ماكيتفاعل معا حتا شي [[مادة]] معروفة.<ref name="rsc"/> ف ضّروف لعادية ديال [[ضغط جوي|ضّغط]]، لهيليوم ماعمرو كيولي [[قاسح]] كيفما كانت [[حرارة (طيرموديناميك)|لحرارة]]، مي كيولي [[سايل]] ف 268.93- [[درجة سيلسيوس|سيلسيوس]]. فاش كيدوز تيار د [[تريسينتي]] ف لهيليوم، كيضوّي ب لون خوخي باهت.<ref name="hel1">{{Cite web
|url=https://periodictable.com/Elements/002/index.html
|title=طّابلو دّوري، لهيليوم
|language=نݣليزية
|archive-url=https://web.archive.org/web/20230630085453/http://periodictable.com/Elements/002/index.html
|archive-date=2023-06-30
|accessdate=2020-12-04
|url-status=live
}}</ref>

[[فيشي:HeTube.jpg|تصغير|يسار|alt=فاش كيدوز تيار د [[تريسينتي]] ف لهيليوم، كيضوّي ب لون خوخي باهت|[[تيوب]] علا شكل رّمز ديال لهيليوم عامر ب لهيليوم ؤ دايز فيه تّريسينتي]]

=== لْخاصّيات لْفيزيكية ===

لْخاصّيات لْفيزيكية ديال لهيليوم-4 هيّا كتّالي:

* [[كتلة درية|لكتلة دّرية]]: 4,003 [[ݣرام]]/[[مول (عبرة)|مول]].
* [[حالة د لأكسدة|لحالات د لأكسدة]]: -
* [[كهروسلبية|لكهروسلبية]]: 4.5 ف [[سلوم د پاولينݣ]]
* [[كتافة|لكتافة]]: 0.179 كلݣ/م³
* [[شعاع دري|شّعاع دّري]]: 0.37 [[أنݣستروم]].

== تطبيقات عملية ==
لهيليوم كيتستعمل كا [[تبريد|وْسْط تبريدي]]، متلا ف [[زداح لكبير د لهادرونات|زّدّاح لْكبير د لْهادرونات]]، ف دوزان بحال ل[[مغناطيس]]ات [[سوپردواز|سوپردوّازة]] ديال سكانير د [[تصوير ب صونيط لمغناطيسي|تّصوير ب صّونيط لمغناطيسي]] ؤ [[سپيكتروميتر]] د [[صونيط نووي لمغناطيسي|صّونيط نّووي لمغناطيسي]]. ؤ تستعمل أيضا ف تّبريد ديال دّوزان ديال [[صاطليت]]ات ؤ ف تّبريد ديال ل[[ؤكسيجين|أوكسيجين]] ؤ ل[[هيدروجين]] سّايلين لّي تستعملو كا [[فيول]] ف [[صاروخ|صّاروخ]] د [[لمهمة د أپولو|أپولو]].<ref name="rsc"/>

حيت لهيليوم عندو كتافة ضعيفة، كيتستعمل ف تّعمار ديال ل[[بالون]]ات د دّيكور، ؤلا لبالونات د طقس ؤ ل[[منطاد]]ات. ل[[هيدروجين]] حتا هوّا كان عندو هاد لستيعمال مي بسباب [[تفاعل كيماوي|تّفاعلية]] لكبيرة ديالو، لي تقدر تخلي ل[[عافية]] تشعل فيه، حبسات هاد لقضية.

ؤ حيت لهيليوم عندو تفاعلية ضعيفة، كيتستعمل كمناخ حامي ؤ ساقل فين كيتصاوبو [[فيبرة ؤپتيكية|لْخيوط لْأوپتيكية]] ؤ [[سوپردواز|سّوپردوّازات]]. لهيليوم كيتستعمل أيضا ف تّعمار ديال ل[[إيرباݣ]] د [[طوموبيل|طّونوبيلات]].
تخليطة ديال 80% هيليوم ؤ 20% أوكسيجين كتستعمل كا [[جو]] صطيناعي ف [[غطيس غارق|لغطيس لغارق]]، ؤ حالات خرين فين [[بنادم]] كيخدم ف ضروف عالية ديال [[ضغط|ضّغط]].

[[ليزر|لّيزر]] د لهيليوم ؤ [[نيون|نّيون]] كيتستعمل ف [[سكانير د باركود|سّكانير د لباركود]] ف [[سوپرمارشي]]ات. ؤ كاين دابا ستيعمال جديد ديال لهيليوم ف ل[[ميكروسكوپ د لهيليوم لإيوني]] لّي كيعطي صورة حسن من [[ميكروسكوپ إليكطروني|لميكروسكوپ ليليكتروني]].<ref name="rsc"/>

== إزوطوپات ==

لهيليوم عندو جوج [[إيزوطوپ]]ات مستاقرين هوما هيليوم-3 ؤ هيليوم-4. هاد ليزوطوپات بجوج ضهرو من لبدية ديال لكون، تقريبا 100 [[تانية]] مورا [[لبيݣ بانݣ]]، علا طريق هاد [[تفاعل نووي|تّفاعلات]]:

D + D ➔ <sup>3</sup>He + n

D + D ➔ <sup>4</sup>He + γ

T + D ➔ <sup>4</sup>He + n

<sup>3</sup>He + n ➔ <sup>4</sup>He + γ

<sup>3</sup>He + D ➔ <sup>4</sup>He + p

D = [[دوتيريوم]]، n = [[نيوطرون]]، γ = [[شعا د ݣاما]]، T = [[تريسيوم]]، p = [[پروطون]].<ref name="springer">{{Cite web
|url=https://link.springer.com/referenceworkentry/10.1007%2F978-3-319-39312-4_205
|language=نݣليزية
|title=ليزوطوپات ديال لهيليوم، موسوعة د جيوشيمي، سپرينݣر
|archive-url=https://web.archive.org/web/20220121101208/https://link.springer.com/referenceworkentry/10.1007%2F978-3-319-39312-4_205
|archive-date=2022-01-21
|accessdate=2020-12-13
|url-status=live
}}</ref>

[[راصيو]] ديال لهيليوم-3 ب نّسبة ل لهيليوم-4 هوّا تقريبا 8x10<sup>−5</sup> حيت لهيليوم-4 مستاقر كتر بزاف من لهيليوم-3. هاد رّاصيو تطور معا تّفاعلات لّي كتوقع ف لعمق ديال نّجوم بحال شمش، حيت بجوج كينتجو ف [[تفاعل مسلسل پروطون-پروطون|تّفاعل لْمسلسل پروطون-پروطون]] ب شّكل تّالي:

p + p ➔ D + β<sup>+</sup> + ν

D + p ➔ <sup>3</sup>He + γ

<sup>3</sup>He + <sup>3</sup>He ➔ <sup>4</sup>He + 2 p

<sup>+</sup>β = [[پوزيطرون]]، ν = [[نوترينو]].<ref name="springer"/>

{| class="wikitable sortable"
|+ لإيزوطوپات ديال لهيليوم
|-
! سمية د لإيزوطوپ !! لكتلة دّرية (ݣرام/مول) !! نّسبة ف طّبيعة (%) !! [[نص د لحياة]]
|-
| هيليوم-2 || 2.015894 || 0 || قل من 10 [[نانوتانية]]
|-
| هيليوم-3 || 3.01602 || 0.000134 || [[لامسالية|∞]]
|-
| هيليوم-4 || 4.0026 || 99.999866 || [[لامسالية|∞]]
|-
| هيليوم-5 || 5.012 || 0 || 700 [[يوكطوتانية]]
|-
| هيليوم-6 || 6.01888 || 0 || 806.92 [[ميليتانية]]
|-
| هيليوم-7 || 7.02799 || 0 || 2.51 [[زيپطوتانية]]
|-
| هيليوم-8 || 8.03393 || 0 || 119.1 [[ميليتانية]]
|-
| هيليوم-9 || 9.04395 || 0 || 2.5 [[زيپطوتانية]]
|-
| هيليوم-10 || 10.05282 || 0 || 3.1 [[زيپطوتانية]]
|}

== مصادر ==
{{عيون}}
{{Commons category|Helium}}
{{ضبط مخازني}}

[[تصنيف:هيليوم| ]]
[[تصنيف:عنصر كيماوي]]
[[تصنيف:مقالات فيها مصدر و 3000 بايت]]
لهيليوم (ب نݣليزية Helium من ليونانية ἥλιος هيليوس بمعنى "شمش") هوّا عنصر كيماوي أساسي، رّمز ديالو هوّا He ؤ نّمرة دّرية ديالو 2 ف طّابلو دوري، هاد لعنصر مستّف ف سّطر (دّورة) 1 ؤ لعمود (لمجموعة) 18. هاد لعنصر داخل ف لݣروپ ديال لغازات النبيلة. ف ضروف لمعيارية د ضغط ؤ لحرارة، هاد لعنصر كايكون ف لحالة د ݣاز.

 تّاريخ 

ف 1868، پيير جانسن سافر ل لْهند باش يحسب سپيكتر د شّمش ف لوقت ديال لكوسوف لْكامل، ؤ لاحض واحد لخط صفر ف سپيكتر لّي كيدل علا عنصر جديد. جوزيف نورمان لوكاير سجل نفس لْخط ملي راقب شمش من تحت ضبابة د لندن، ؤ فتارض أن لعنصر جّديد هوّا فلز لّي سماه هيليوم.

ف 1882، لعاليم طّالياني لويجي پالمييري شاف نفس لبلان ف سپيكتر ديال لݣازات لّي خارجة من بركان ڤيسوڤيوس، ؤ نفس لحاجة طرات ملي درس لعاليم لميريكاني ويليام هيلبراند لݣاز لّي كيخرج من تاني أوكسيد ليورانيوم فاش كيدوب ف لاسّيد.

مي پير تيودور كليڤ ؤ نيلز أبراهام لانݣليت هوما أول وحدين عاودو هاد تّجربة ؤ أكدو لكتيشاف ديال لهيليوم ف 1895 ف أوپصالا ف سويد، ؤ حسبو لكتلة درية ديالو.

 لكترة ف طّبيعة 

لهيليوم هوّا تاني أكتر عنصر كيماوي متناشر ف لكون ب نسبة ديال 25%، ؤ كينتج من تفاعل د لنديماج نّووي ديال لهيدروجين ف نّْجوم، ؤ كيتلقا ف نّْجوم كاملين.

ف لأرض لهيليوم كيتنتج ب شكل طبيعي من تّهراس د جسيمات ألفا ديال لعناصر رّاديواكتيڤة بحال لأورانيوم ؤ طّوريوم. واحد طّرف من هاد لهيليوم كيدوز ل لجو، لّي نّسبة د لهيليوم فيه 5 علا مليون. هاد لعملية كتم ف إطار ديال توازن ديناميكي، حيت لفايض ديال لهيليوم كيفلت ل لفضا لخرجاني. لستيخراج د لهيليوم من لجو عملية ماشي قتيصادية. لإنتاج ديال لهيليوم كيتم ب لستيخراج ديالو من لݣاز طّبيعي لّي كيحتاوي علا 7% د لهيليوم.
تصغير|ليزر الهيليوم
أكبر تلاتة د لمنتيجين ديال لهيليوم هوما لميريكان، دزاير ؤ روسيا، ؤ أكبر حتياط كاين عند لميريكان، قطر ؤ دزاير.

 لخاصيات 

 لْخاصيات لبرانية 

لهيليوم كيكون علا شكل ݣاز ماعندوش لون ؤلا ريحة ف درجة لحرارة لعادية، ؤ ماكيتفاعل معا حتا شي مادة معروفة. ف ضّروف لعادية ديال ضّغط، لهيليوم ماعمرو كيولي قاسح كيفما كانت لحرارة، مي كيولي سايل ف 268.93- سيلسيوس. فاش كيدوز تيار د تريسينتي ف لهيليوم، كيضوّي ب لون خوخي باهت.

تصغير|يسار|alt=فاش كيدوز تيار د تريسينتي ف لهيليوم، كيضوّي ب لون خوخي باهت|تيوب علا شكل رّمز ديال لهيليوم عامر ب لهيليوم ؤ دايز فيه تّريسينتي

 لْخاصّيات لْفيزيكية 

لْخاصّيات لْفيزيكية ديال لهيليوم-4 هيّا كتّالي:

 لكتلة دّرية: 4,003 ݣرام/مول.
 لحالات د لأكسدة: -
 لكهروسلبية: 4.5 ف سلوم د پاولينݣ
 لكتافة: 0.179 كلݣ/م³
 شّعاع دّري: 0.37 أنݣستروم.

 تطبيقات عملية 
لهيليوم كيتستعمل كا وْسْط تبريدي، متلا ف زّدّاح لْكبير د لْهادرونات، ف دوزان بحال لمغناطيسات سوپردوّازة ديال سكانير د تّصوير ب صّونيط لمغناطيسي ؤ سپيكتروميتر د صّونيط نّووي لمغناطيسي. ؤ تستعمل أيضا ف تّبريد ديال دّوزان ديال صاطليتات ؤ ف تّبريد ديال لأوكسيجين ؤ لهيدروجين سّايلين لّي تستعملو كا فيول ف صّاروخ د أپولو.

حيت لهيليوم عندو كتافة ضعيفة، كيتستعمل ف تّعمار ديال لبالونات د دّيكور، ؤلا لبالونات د طقس ؤ لمنطادات. لهيدروجين حتا هوّا كان عندو هاد لستيعمال مي بسباب تّفاعلية لكبيرة ديالو، لي تقدر تخلي لعافية تشعل فيه، حبسات هاد لقضية.

ؤ حيت لهيليوم عندو تفاعلية ضعيفة، كيتستعمل كمناخ حامي ؤ ساقل فين كيتصاوبو لْخيوط لْأوپتيكية ؤ سّوپردوّازات. لهيليوم كيتستعمل أيضا ف تّعمار ديال لإيرباݣ د طّونوبيلات.
تخليطة ديال 80% هيليوم ؤ 20% أوكسيجين كتستعمل كا جو صطيناعي ف لغطيس لغارق، ؤ حالات خرين فين بنادم كيخدم ف ضروف عالية ديال ضّغط.

لّيزر د لهيليوم ؤ نّيون كيتستعمل ف سّكانير د لباركود ف سوپرمارشيات. ؤ كاين دابا ستيعمال جديد ديال لهيليوم ف لميكروسكوپ د لهيليوم لإيوني لّي كيعطي صورة حسن من لميكروسكوپ ليليكتروني.

 إزوطوپات 

لهيليوم عندو جوج إيزوطوپات مستاقرين هوما هيليوم-3 ؤ هيليوم-4. هاد ليزوطوپات بجوج ضهرو من لبدية ديال لكون، تقريبا 100 تانية مورا لبيݣ بانݣ، علا طريق هاد تّفاعلات:

D + D ➔ 3He + n

D + D ➔ 4He + γ

T + D ➔ 4He + n

3He + n ➔ 4He + γ

3He + D ➔ 4He + p

D = دوتيريوم، n = نيوطرون، γ = شعا د ݣاما، T = تريسيوم، p = پروطون.

راصيو ديال لهيليوم-3 ب نّسبة ل لهيليوم-4 هوّا تقريبا 8x10−5 حيت لهيليوم-4 مستاقر كتر بزاف من لهيليوم-3. هاد رّاصيو تطور معا تّفاعلات لّي كتوقع ف لعمق ديال نّجوم بحال شمش، حيت بجوج كينتجو ف تّفاعل لْمسلسل پروطون-پروطون ب شّكل تّالي:

p + p ➔ D + β+ + ν

D + p ➔ 3He + γ

3He + 3He ➔ 4He + 2 p

+β = پوزيطرون، ν = نوترينو.

+ لإيزوطوپات ديال لهيليوم سمية د لإيزوطوپ  لكتلة دّرية (ݣرام/مول)  نّسبة ف طّبيعة (%)  نص د لحياة هيليوم-2  2.015894  0  قل من 10 نانوتانية هيليوم-3  3.01602  0.000134  ∞ هيليوم-4  4.0026  99.999866  ∞ هيليوم-5  5.012  0  700 يوكطوتانية هيليوم-6  6.01888  0  806.92 ميليتانية هيليوم-7  7.02799  0  2.51 زيپطوتانية هيليوم-8  8.03393  0  119.1 ميليتانية هيليوم-9  9.04395  0  2.5 زيپطوتانية هيليوم-10  10.05282  0  3.1 زيپطوتانية

 مصادر 

 
تصنيف:عنصر كيماوي
تصنيف:مقالات فيها مصدر و 3000 بايت